Giulietta Masina
Giulia Anna (Giulietta) Masina (22. februar 1921 – 23. mart 1994) je bila italijanska filmska glumica i supruga režiseru Federicu Felliniu. Rodila se u San Giorgio di Piano, od oca Gaetano Masina, violiniste, i majke Anna Flavia Pasqualin, učiteljice. Masina je prvo počela studirati književost ali se kasnije počela baviti glumom. Dok je bila na Univerzitetu u Rimu pridružila se dramskoj grupi a kasnije se prijavila i u Ateneo Theatre Grupu. I prije 1943 Masinu su primijetili kao radio glumicu i dobila je ulogu Pauline u Cico e Pallina, radio seriji o mladom bračnom paru koju je napisao Fellini. Uskoro su se, 30 oktobra 1943, ona i Fellini vjenčali. Nekoliko mjeseci nakon vjenčanja Masina je pala niz stepenice i imala spontani pobačaj, a u martu 1945. rodila je Pierfederico (koji je imao nadimak Federichino) ali je i on preminuo mjesec dana kasnije. Masinaino prvo značajno filmsko ostvarenje je bio film Bez Sažaljenja snimljen 1948 sa John Kitzmillerom. Nakon nekoliko filmova dobila je i nagradu filmskog festivala u Cannesu za najbolju glumicu za glavnu ulogu u filmu Noći Kabirije. Glumila je prostitutku koja trpi životne tragedije i prihvata ih dječijom nevinošću. Umrla je sa 73 godine, nekoliko mjeseci nakon smrti svoga muža. Sahranjeni su zajedno na groblju Rumini, a njen grob je označen spiralnim monumentom kojeg je dizajnirao Arnaldo Pomodoro.